《和竹茶灶诗》
明代·谢士元

天地胚胎骨格幽，渭侯那作晋风流。银铛煮月当晴夜，石鼎凝云带晚秋。

出处有时高士共，炎凉无间故人稠。玉瓯金碾相将久，拟待春风到雅州。

作者简介：（1425—1494）福建长乐人，字仲仁，号约庵，晚更号拙庵。景泰五年进士。授户部主事，擢建昌知府。莅事明敏，民有持伪券讼田宅者，士元察其券为今式，而所讼乃二十年事，立知其伪。弘治初累官右副都御史、巡抚四川。坐事下狱。事白，遂致仕。有《咏古诗集》。